open-index/open-wikipedia-markdown huggingface dataset:
แชมมิลเลียนแนร์

**ฮาคีม เซริคี** () เกิดเมื่อวันที่ 28 พฤศจิกายน ค.ศ. 1979 หรือเป็นที่รู้จักในชื่อ **แชมมิลเลียนแนร์** ( เป็นคำประสมระหว่าง "chameleon" และ "millionaire) เป็นแร็ปเปอร์ชาวอเมริกัน นักร้อง นักดนตรีจากฮิวสตัน รัฐเท็กซัส และยังเป็นซีอีโอของ Chamillitary Entertainment เขาเคยพูดว่าเขาจะพิสูจน์ว่าคนทางใต้สามารถทำผลิตนักเขียนเพลงที่มีคุณภาพได้ เขายังเป็นคนเขียนท่องฮุคและมักร้องและร้องประสานกับเพลงเขาเอง แชมมิลเลียนแนร์เป็นผู้ก่อตั้งและสมาชิกดั้งเดิมของวง เดอะคัลเลอร์เชนจินคลิก () ในปี 2007 เขาได้รับรางวัลแกรมมี่ในสาขาแสดงเพลงแร็ปยอดเยี่ยมประเภทคู่หรือกลุ่ม กับซิงเกิล "Ridin'" ซึ่งสามารถขึ้นอันดับ 1 บิลบอร์ดฮ็อต 100 ในสหรัฐอเมริกันได้ 2 สัปดาห์ในปี 2006 เขายังเคยเป็นศิลปินในค่าย Swishahouse

## ผลงานอัลบั้ม

* *[[The Sound of Revenge]]* (2005)
* *[[Ultimate Victory]]* (2007)

## อ้างอิง

หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ผู้ที่ได้รับรางวัลแกรมมี
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากวอชิงตัน ดี.ซี.
หมวดหมู่:บุคคลจากฮิวสตัน
หมวดหมู่:นักธุรกิจเทคโนโลยีสารสนเทศ
หมวดหมู่:นักลงทุนชาวอเมริกัน
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา
ทางหลวงแผ่นดินหมายเลข 346

**ทางหลวงแผ่นดินหมายเลข 346 สายต่างระดับรังสิต–พนมทวน** เป็นถนนสายหนึ่งในจังหวัดปทุมธานี จังหวัดนนทบุรี จังหวัดนครปฐม และจังหวัดกาญจนบุรี ต้นทางอยู่ที่ทางแยกต่างระดับรังสิต อำเภอธัญบุรี จังหวัดปทุมธานี และปลายทางอยู่ที่แยกพนมทวน อำเภอพนมทวน จังหวัดกาญจนบุรี

## รายละเอียดของเส้นทาง
thumb|left|200px|ทางหลวงแผ่นดินหมายเลข 346 บริเวณแยกบ้านกลาง อำเภอเมืองปทุมธานี จังหวัดปทุมธานี
ถนนสายนี้เริ่มต้นที่จากจุดตัดทางแยกต่างระดับรังสิต ในเขตอำเภอธัญบุรี มาทางทิศตะวันตก เข้าสู่เขตอำเภอเมืองปทุมธานี เลี้ยวขวาที่แยกบ้านกลาง ซึ่งเป็นจุดตัดกับทางหลวงแผ่นดินหมายเลข 306 (ติวานนท์) แล้วโค้งไปทางทิศตะวันตกเฉียงเหนือข้ามแม่น้ำเจ้าพระยา ที่สะพานปทุมธานี ผ่านจุดตัดตัดกับทางหลวงแผ่นดินหมายเลข 3111 ที่แยกปทุมธานีเฉลิมพระเกียรติ แล้วจึงโค้งไปทางทิศใต้เลี้ยวขวาที่ทางแยกต่างระดับปทุมธานี เส้นทางมุ่งหน้าสู่ทิศตะวันตกเฉียงเหนือ เข้าสู่อำเภอลาดหลุมแก้ว ผ่านจุดตัดกับถนนกาญจนาภิเษก ที่ทางแยกต่างระดับลาดหลุมแก้ว และโค้งไปทางทิศตะวันตกเฉียงใต้ ผ่านจุดตัดกับทางหลวงแผ่นดินหมายเลข 340 ที่แยกนพวงศ์ เข้าเขตอำเภอไทรน้อย จังหวัดนนทบุรี เข้าสู่อำเภอบางเลน จังหวัดนครปฐม เลี้ยวขวาที่แยกโรงเรียนบางเลน เลี้ยวซ้ายที่แยกบางเลน เข้าสู่เขตอำเภอกำแพงแสน จังหวัดนครปฐม สิ้นสุดเส้นทางช่วง รังสิต-กำแพงแสน ที่แยกกำแพงแสน (1) โดยมีถนนมาลัยแมน เป็นเส้นทางเชื่อมสู่ถนนช่วงที่สอง กำแพงแสน-พนมทวน โดยเริ่มต้นที่แยกกำแพงแสน (2) มุ่งหน้าไปทางทิศตะวันตก แล้วจึงโค้งมุ่งหน้าทิศตะวันตกเฉียงเหนือที่บริเวณจุดตัดกับทางหลวงแผ่นดินหมายเลข 3081 ผ่านเข้าสู่เขตอำเภอพนมทวน จังหวัดกาญจนบุรี และสิ้นสุดเส้นทางลงที่แยกพนมทวน จุดตัดกับทางหลวงแผ่นดินหมายเลข 324 รวมระยะทางประมาณ 111.40 กิโลเมตร เป็นถนนแอสฟัลต์คอนกรีตสลับกับถนนคอนกรีตเสริมเหล็กขนาด 4-6 ช่องจราจร มีเกาะกลาง ในช่วงทางแยกต่างระดับรังสิตถึงทางแยกต่างระดับปทุมธานี จากนั้นเป็นถนนคอนกรีตเสริมเหล็กขนาด 4 ช่องจราจรจนถึงอำเภอบางเลน และเป็นถนนแอสฟัลต์คอนกรีตขนาด 4 ช่องจราจร มีเกาะกลางบางช่วงจนถึงอำเภอพนมทวน โดยช่วงอำเภอกำแพงแสนถึงอำเภอพนมทวนเป็นช่วงสุดท้ายที่ได้รับการขยายเป็น 4 ช่องจราจร

## รายชื่อทางแยก

## ดูเพิ่ม
* สะพานปทุมธานี

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

346
3-346
346
346
346
346
ปราสาทเมืองที

**ปราสาทเมืองที** ตั้งอยู่ที่บ้านเมืองที หมู่ที่ 1 ตำบลเมืองที อำเภอเมืองสุรินทร์ ประกอบด้วยปรางค์ 5 องค์ ก่อสร้างด้วยอิฐฉาบปูน ตั้งอยู่บนฐานเดียวกัน ปัจจุบันหักพังเหลือเพียง 3 องค์ คือ องค์กลาง องค์มุมด้านตะวันออกเฉียงเหนือ และองค์ด้านตะวันตกเฉียงใต้ องค์กลางมีขนาดใหญ่ที่สุด เนื่องจากการดัดแปลงในสมัยต่อ ๆ มา

ส่วนยอดทำเป็นแบบตัวเรือนธาตุซ้อนกัน 3 ชั้น ส่วนบนหัก ที่เหลืออีก 2 องค์มีขนาดและลักษณะคล้ายคลึงกัน

จากแผนผังและลักษณะทางสถาปัตยกรรมขององค์ปรางค์ที่มีลักษณะผอมเรียว ปราสาทเมืองทีจัดเป็นโบราณสถานศิลปะเขมร

## อ้างอิง
* กรมศิลปากร. (2550). **ประวัติศาสตร์เมืองสุรินทร์**. กรุงเทพฯ: อัมรินทร์พริ้นติ้งและพับลิชชิ่ง.  ISBN 978-974-425-057-5
* กรมศิลปากร. ป้ายแสดงข้อมูลโบราณสถาน ปราสาทเมืองที.

หมวดหมู่:โบราณสถานในจังหวัดสุรินทร์
หมวดหมู่:สิ่งก่อสร้างในอำเภอเมืองสุรินทร์
อาวุธนิวเคลียร์ด้านยุทธศาสตร์

**อาวุธนิวเคลียร์ด้านยุทธศาสตร์** () เป็นอาวุธนิวเคลียร์ ที่ออกแบบมาเพื่อเป้าหมายซึ่งเป็นส่วนหนึ่งของแผนการทางยุทธศาสตร์ อย่างเช่น ที่ตั้งของอาวุธนิวเคลียร์ ศูนย์บัญชาการทางทหาร หรือเมืองขนาดใหญ่

อาวุธนิวเคลียร์ด้านยุทธศาสตร์มีความแตกต่างจากอาวุธนิวเคลียร์ด้านยุทธวิธี ซึ่งออกแบบเพื่อใช้ในสนามรบ และเป็นส่วนหนึ่งของการรบตามแบบ อาวุธนิวเคลียร์ด้านยุทธศาสตร์ยังมีขนาดใหญ่กว่าอาวุธนิวเคลียร์ด้านยุทธวิธีอย่างมากอีกด้วย นอกจากนี้ อาวุธนิวเคลียร์ด้านยุทธศาสตร์ยังมีพิสัยทำการที่ไกลกว่า และในขณะที่วัตถุประสงค์ของอาวุธทางด้านยุทธวิธี คือ การบรรลุวัตถุประสงค์ในสนามรบ แต่เป้าหมายหลักของอาวุธทางด้านยุทธศาสตร์คือการขัดขวางการโจมตี โดยเฉพาะอย่างยิ่ง การโจมตีด้วยอาวุธนิวเคลียร์

## แหล่งข้อมูลอื่น
*Nuclear Files - Carlucci Report 
*Public Broadcasting Service - Tracking Nuclear Proliferation 

หมวดหมู่:อาวุธนิวเคลียร์
อาการแสดง

thumb|อาการแสดงที่พบปุ่มขึ้นตามมือหรือเท้าโดยไม่มีสาเหตุ เป็นอาการแสดงที่ชัดเจนจากโรค palmoplantar pustulosis

**อาการแสดง** () เป็นสิ่งบ่งชี้ที่สังเกตเห็นได้โดยปราศจากอคติ (objectivity)  หรือลักษณะที่สามารถตรวจพบได้โดยแพทย์ระหว่างการตรวจร่างกายผู้ป่วย อาการแสดงอาจเป็นสิ่งที่ผู้ป่วยตรวจไม่พบแต่ไม่ได้ให้ความสนใจ แต่สำหรับแพทย์แล้วมันมีความหมายมาก และอาจช่วยในการวินิจฉัยภาวะความผิดปกติซึ่งเป็นสาเหตุของอาการในผู้ป่วย ตัวอย่างเช่นในภาวะความดันโลหิตสูง ผู้ป่วยจะมีอาการนิ้วปุ้ม (clubbing of the fingers; ซึ่งอาจเปนอาการแสดงของโรคปอดและโรคอื่น ๆ อีกมากมาย) และ arcus senilis

## อ้างอิง


หมวดหมู่:สัญศาสตร์
อาวุธนิวเคลียร์ด้านยุทธวิธี

right|thumb|250px|นักวิทยาศาสตร์ชาวอเมริกันตรวจสอบระเบิดนิวเคลียร์ ดับเบิลยู 48 ซึ่งเป็นลูกระเบิดนิวเคลียร์ขนาด 155 มิลลิเมตร

**อาวุธนิวเคลียร์ด้านยุทธวิธี** () หมายถึง อาวุธนิวเคลียร์ซึ่งออกแบบมาเพื่อใช้ในสนามรบในสถานการณ์ทางการทหาร ซึ่งเป็นอาวุธที่มีลักษณะตรงกันข้ามกับอาวุธนิวเคลียร์ด้านยุทธศาสตร์ ซึ่งเน้นไปทางการทำลายชีวิตของประชากรจำนวนมาก และทำลายความสามารถของศัตรูในการทำสงคราม หรือเพื่อเป็นการยับยั้งศัตรู อาวุธนิวเคลียร์ด้านยุทธวิธีได้รับการพิจารณาว่าเป็นองค์ประกอบสำหรับการรบด้วยอาวุธนิวเคลียร์แบบจำกัด แต่จนถึงปัจจุบันนี้ อาวุธนิวเคลียร์ด้านยุทธวิธียังไม่เคยถูกนำมาใช้ในความขัดแย้งในทางปฏิบัติแต่อย่างใด

## การนำไปใช้

อาวุธนิวเคลียร์ด้านยุทธวิธีถูกออกแบบมาเพื่อ:
* ต่อต้านกองกำลังภาคพื้นดินขนาดใหญ่
* โจมตีบังเกอร์ใต้ดินที่มีการป้องกันอย่างหนาแน่น
* ทำลายเป้าหมายในระยะไกล หรือมีการป้องกันอย่างแน่นหนา ซึ่งยากที่จะเข้าถึงได้โดยใช้อาวุธปกติ
* ทำลายเรือบรรทุกเครื่องบิน หรือเรือใต้น้ำ
* กองกำลังสะเทินน้ำสะเทินบกขนาดใหญ่
* ขบวนรถขนาดใหญ่
* ฝูงเครื่องบินทิ้งระเบิดทางยุทธศาสตร์

## แหล่งข้อมูลอื่น

* CRS Report for Congress

หมวดหมู่:อาวุธนิวเคลียร์
ฌ็อง มีแชล ฌาร์

**ฌ็อง-มีแชล อ็องเดร ฌาร์** () นักแต่งเพลง นักดนตรีชาวฝรั่งเศส ได้รับการยอมรับเป็นผู้บุกเบิกแนวดนตรีอิเล็กทรอนิกส์ นิวเอจ และแอมเบียนต์ มีการจัดการแสดงสดประกอบเอฟเฟกต์แสง สี เสียง เลเซอร์ พลุอย่างยิ่งใหญ่ โดยเฉพาะการแสดงครั้งสำคัญในงานฉลอง 850 ปีของกรุงมอสโก ประเทศรัสเซีย เมื่อวันที่ 6 กันยายน ค.ศ. 1997 ซึ่งได้รับการบันทึกสถิติโลกกินเนสส์ ว่ามีผู้ชมมากถึงกว่า 3.5 ล้านคน

ผลงานของฌ็อง มีแชล ฌาร์ มียอดขายทั้งสิ้นกว่า 80 ล้านแผ่น โดยชิ้นที่ประสบความสำเร็จที่สุด คืออัลบั้มที่ 3 และ 4  *Oxygène* (1976) และ *Équinoxe* (1978)

ฌ็อง มีแชล ฌาร์ เกิดที่ลียง ประเทศฝรั่งเศส เป็นบุตรชายคนโตของมอริส ฌาร์ นักแต่งเพลงประกอบภาพยนตร์ เจ้าของรางวัลออสการ์ 3 รางวัล กับฟรานซ์ ฌาร์ ภรรยาคนแรก พ่อกับแม่ของเขาแยกทางกันตั้งแต่เขาอายุเพียง 5 ปี โดยมอริส ฌาร์ ย้ายไปอยู่ในสหรัฐอเมริกา ส่วนฌ็องอาศัยอยู่กับแม่ในปารีส และไม่ได้พบกับพ่อจนกระทั่งอายุ 18 ปี

## ผลงาน
### สตูดิโออัลบั้ม
[thumb|ฌาร์ กำลังแสดง[ฮาร์ปเลเซอร์]]
* Deserted Palace (1972)
* Les Granges brûlées (1973)
* Oxygène (1976 in France, 1977 worldwide)
* Équinoxe (1978)
* Magnetic Fields (Les Chants Magnétiques) (1981)
* Music for Supermarkets (Musique pour Supermarché) (1983, only one copy printed)
* Zoolook (1984)
* Rendez-Vous (1986)
* Revolutions (1988)
* Waiting for Cousteau (En attendant Cousteau) (1990)
* Chronologie (1993)
* Oxygene 7–13 (1997)
* Métamorphoses (2000)
* Interior Music (2001, Limited Edition for Bang & Olufsen, 1000 copies printed)
* Sessions 2000 (2002)
* Geometry of Love (2003)
* Téo & Téa (2007)
* Oxygene: New Master Recording (2007)
*Electronica 1: The Time Machine (2015)
*Electronica 2: The Heart of Noise (2016)
*Oxygène 3 (2016)
*Radiophonie Vol. 9 (2017)
*Equinoxe Infinity (2018)
*Snapshots from EōN (2019)
*Radiophonie Vol. 10 (2020)
*Amazônia (2021)
*Oxymore (2022)

### อัลบั้มบันทึกการแสดงสด

[thumb|280px|การแสดงที่[ฮุสตัน]]
* The Concerts in China (Les Concerts en Chine) (1982)
* In Concert Houston-Lyon (1987, 1997 replaced by Cities In Concert Houston-Lyon)
* Jarre Live (1989, 1996 renamed Destination Docklands)
* Hong Kong (1994)
* Paris Live Rendez-Vous '98 - Electronic Night (1998, included in the box set with the same name)
* Jarre in China (2004)
* Live From Gdańsk (Koncert w Stoczni) (2005, released as stand-alone CD exclusively in Central Europe)
* Live Printemps de Bourges 2002 (2006, released exclusively on iTunes)

## อ้างอิง

## แหล่งข้อมูลอื่น

* 
* 

หมวดหมู่:บุคคลที่เกิดในปี พ.ศ. 2491
หมวดหมู่:นักดนตรีชาวฝรั่งเศส
หมวดหมู่:ผู้ได้รับเครื่องอิสริยาภรณ์เลฌียงดอเนอร์
หมวดหมู่:บุคคลจากลียง
แอมเบียนต์

**แอมเบียนต์** () อาจหมายถึง
* ดนตรีแอมเบียนต์
* แอมเบียนต์ (อัลบั้ม) อัลบั้มเพลงของโมบี้
* แอมเบียนต์เรเคิดส์ ค่ายเพลงของ ไบรอัน อีโน่
* Selected Ambient Works 85–92, อัลบั้มเพลงของ เอเฟ็กซ์ ทวิน
* Selected Ambient Works Volume II, อัลบั้มเพลงของ เอเฟ็กซ์ ทวิน
โทมัส เฟลมัน

thumb|โทมัส เฟลมัน ใน ค.ศ. 2020

**โทมัส เฟลมัน** () เป็นนักดนตรีชาวสวิส เกิดเมื่อปี ค.ศ. 1957 ที่เมืองซือริช ประเทศสวิตเซอร์แลนด์ เป็นอดีตสมาชิกวงพาเลเชาม์บวร์คในคริสต์ทศวรรษ 1980 ปัจจุบันเป็นสมาชิกวงดิออร์บและซันอิเล็กทริกในกรุงเบอร์ลิน ประเทศเยอรมนี

## แหล่งข้อมูลอื่น
*http://www.discogs.com/artist/Thomas+Fehlmann

หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:นักดนตรีชาวสวิส
บีที (นักดนตรี)

**บีที** (BT) เกิดเมื่อวันที่ 4 ตุลาคม ค.ศ. 1971 เป็นนักร้อง นักดนตรี ชาวอเมริกา แนวเพลงของเขาเป็นเพลงผสมผสานของดนตรีอีเลกทรอนิก, อย่าง อีเลคโทรนิกา, แทรนซ์, บ้างครั้งก็เป็นแนว ป็อปร็อก และ บิ๊กบีต

## ผลงาน

### อัลบั้ม

*Ima (1995) 
*ESCM (1997) 
*ESCM - US release with alternate tracks (1997) 
*Movement in Still Life (1999) 
*Movement in Still Life - US release with alternate tracks (2000) 
*Emotional Technology (2003) 
*This Binary Universe (2006) 
*Emotional Technology (Collector's Edition) (2007) 

### ซิงเกิล

*"Oneday" (1992) (vocals by Fawn (musician)) 
*"The Moment of Truth" (1995) (As Brian Transeau) 
*"Relativity" (1995) (As Brian Transeau) 
*"Loving You More" (1996) (vocals by Vincent Covello (musician)) 
*"Embracing the Sunshine" (1996) 
*"Blue Skies" (1996) (vocals by Tori Amos) 
*"Love, Peace and Grease" (1997) 
*"Flaming June" (1997) 
*"Remember" (1997) (vocals by Jan Johnston) 
*"Godspeed" #54 UK (1998) 
*"Mercury and Solace" #38 UK (1999) (vocals by Jan Johnston) 
*"Dreaming" (2000) (vocals by Kirsty Hawkshaw) 
*"Smartbomb" (2000) (vocals by Rasco) 
*"Never Gonna Come Back Down" (2000) (vocals by Mike Doughty) 
*"Shame" (2001) (vocals by BT) 
*"Somnambulist (Simply Being Loved)" (2003) (vocals by BT and JC Chasez) 
*"The Technology" EP (2004) 
*"Force of Gravity" (2005) (vocals by BT and JC Chasez) 
*"The Rose of Jericho" (9 June 2009) 

## แหล่งข้อมูลอื่น

*แหล่งข้อมูล BT ที่ Discogs

หมวดหมู่:นักดนตรีชาวอเมริกัน
หมวดหมู่:บุคคลจากรัฐแมริแลนด์
หมวดหมู่:นักดนตรีอิเล็กทรอนิกส์ชาวอเมริกัน
แอนโทนี ควินน์

**แอนโทนี ควินน์** () (21 เมษายน ค.ศ. 1915 - 3 มิถุนายน ค.ศ. 2001) เป็นนักแสดงชาวเม็กซิกัน-อเมริกัน ที่อยู่ในวงการอย่างยาวนาน มีผลงานแสดงภาพยนตร์เป็นจำนวนมาก ตั้งแต่ทศวรรษ 1930 ถึง 2000  ผลงานที่มีชื่อเสียง เช่น *Viva Zapata!* (1952), *[[La strada]]* (1956), *The Guns of Navarone* (1961), *Lawrence of Arabia* (1962), *Zorba the Greek* (1964), *Mohammad, Messenger of God* (1977)  แอนโทนี ควินน์ได้รับรางวัลออสการ์สาขานักแสดงประกอบชายสองครั้ง จากเรื่อง *Viva Zapata!* (1952) คู่กับมาร์ลอน แบรนโด และ *Lust for Life* (1956) คู่กับเคิร์ก ดักลาส

แอนโทนี ควินน์เกิดที่รัฐชีวาวา ทางตอนเหนือของเม็กซิโกในช่วงการปฏิวัติเม็กซิโก มารดามีเชื้อสายแอซเทก  บิดามีเชื้อสายไอริชและเคยร่วมกับนายพลปานโช วีญ่าต่อสู้กับรัฐบาลกลางเม็กซิโก ซึ่งต่อมาได้ย้ายไปอยู่ลอสแอนเจลิส และทำงานเป็นผู้ช่วยช่างภาพในอุตสาหกรรมภาพยนตร์  

แอนโทนี ควินน์เติบโตที่เอล ปาโช เท็กซัส ต่อมาได้ย้ายไปเรียนที่ลอสแอนเจลิส และทูซอน แอริโซนา ได้ศึกษาศิลปะและสถาปัตยกรรมกับแฟรงก์ ลอยด์ ไรต์และเป็นเพื่อนที่ดีต่อกัน  แฟรงก์ ลอยด์ ไรต์เป็นผู้หนึ่งที่สนับสนุนให้แอนโทนี ควินน์เข้าสู่วงการแสดง

แอนโทนี ควินน์ได้รับสัญชาติอเมริกันตั้งแต่ ค.ศ. 1947 

## อ้างอิง

## แหล่งข้อมูลอื่น

* 
* 
* ผลงานศิลปะของ Anthony Quinn 

หมวดหมู่:นักแสดงเม็กซิโก
หมวดหมู่:นักแสดงอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ชาวอเมริกันเชื้อสายฮิสแปนิกและลาติโน
หมวดหมู่:ชาวอเมริกันเชื้อสายไอริช
หมวดหมู่:บุคคลจากเอลแพโซ
หมวดหมู่:บุคคลจากรัฐชิวาวา
กาฬพฤกษ์

**กาฬพฤกษ์** () เป็นไม้ต้นขนาดเล็กถึงขนาดกลาง กึ่งผลัดใบ สูง 10-20 เมตร เรือนยอดทรงกลมหรือคล้ายรูปร่มแผ่กว้าง โคนมีพูพอน เปลือกมีสีน้ำตาลเข้มเกือบดำแตกเป็นร่องลึก กิ่งอ่อนหรือช่อดอกมีขนนุ่มสีน้ำตาล ใบประกอบรูปขนนกเรียงสลับ ใบย่อย 10-20 คู่ ใบอ่อนสีแดง แผ่นใบย่อยรูปรีแกมรูปขอบขนานกว้าง 1-2 เซนติเมตร ยาว 3-5 เซนติเมตร ปลายใบมนโคนใบเบี้ยวใต้ใบมีขนนุ่ม ดอกออกเป็นช่อพร้อมใบอ่อนตามกิ่ง ช่อดอกยาว 10-20 เซนติเมตร เริ่มบานสีแดงแล้วเปลี่ยนเป็นชมพูตามลำดับ ผลเป็นฝักรูปทรงกระบอก กว้างประมาณ 3-4 เซนติเมตร ยาว 20-40 เซนติเมตร สีค่อนข้างดำ ผิวมีรอยแตกและมีสันทั้งสองข้างเมล็ดรูปรี รูปไข่ หรือรูปขอบขนานมี 20-40 เมล็ด สีเหลือง มีรสขม และมีกลิ่นเหม็น มีถิ่นกำเนิดอเมริกาเขตร้อน นิยมปลูกอยู่ทั่วไป ออกดอกช่วงเดือนกุมภาพันธ์-มีนาคม ขยายพันธุ์โดยเมล็ด

## ประโยชน์
ปลูกเป็นไม้ประดับ เนื้อไม้และเปลือกมีสารฝาด ใช้ฟอกหนัง

## การเพาะเมล็ด
ตัดและทำแผลที่ปลายเมล็ด หรือแช่น้ำกรดเข้มข้น 45 นาที เมล็ดจะงอกใช้เวลาประมาณ 10 วัน ระยะเวลาประมาณ 6 เดือน กล้าจะมีขนาดความสูงประมาณ 20 เซนติเมตร สามารถย้ายปลูกได้



## ดูเพิ่ม

* รายชื่อพันธุ์ไม้มงคลพระราชทานประจำจังหวัด

## แหล่งข้อมูลอื่น
* 
* 

หมวดหมู่:วงศ์ย่อยราชพฤกษ์
หมวดหมู่:ไม้ดอกไม้ประดับ
สหรัฐในโอลิมปิกฤดูร้อน 2008

**สหรัฐอเมริกา** เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551 ซึ่งสหรัฐอเมริกาได้เข้าแข่งขันในโอลิมปิกฤดูร้อนสมัยใหม่ทุกครั้ง ยกเว้นโอลิมปิกฤดูร้อน 1980 ที่กรุงมอสโกที่ได้รับการคว่ำบาตร คณะกรรมการโอลิมปิกแห่งสหรัฐอเมริกาได้ทำการส่งนักกีฬารวม 596 คนไปยังกรุงปักกิ่ง (ชาย 310 คน และหญิง 286 คน) และได้เข้าแข่งขันกีฬาโอลิมปิกทุกรายการยกเว้นแฮนด์บอล

## อ้างอิง

หมวดหมู่:ชาติในโอลิมปิกฤดูร้อน 2008
ประเทศอัฟกานิสถานในโอลิมปิกฤดูร้อน 2008

**สาธารณรัฐอิสลามอัฟกานิสถาน** เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 – 24 สิงหาคม พ.ศ. 2551 ประกอบด้วยนักกีฬาชาย 3 คน หญิง 1 คน  ในตอนแรก  เมห์โบบา อัห์นยาร เตรียมตัวเข้าแข่งวิ่ง 800 และ 1500 เมตรด้วย  แต่ได้ออกจากค่ายเก็บตัวเมื่อ 4 มิถุนายน เพื่อขอลี้ภัยการเมืองในนอร์เวย์  อัฟกานิสถานได้ 1 เหรียญทองแดงจากเทควันโด

## เหรียญ

## กรีฑา

### ประเภทชาย

; ประเภทหญิง

## เทควันโด

## อ้างอิง


หมวดหมู่:ชาติในโอลิมปิกฤดูร้อน 2008
ประเทศญี่ปุ่นในโอลิมปิกฤดูร้อน 2008

**ประเทศญี่ปุ่น** เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551

## เหรียญรางวัล

Koji Murofushi earned a bronze medal in the men's hammer throw after two competitors were disqualified due to positive drug test. However, this decision was later reversed.

## อ้างอิง

หมวดหมู่:ชาติในโอลิมปิกฤดูร้อน 2008
ประเทศเยอรมนีในโอลิมปิกฤดูร้อน 2008

**สหพันธ์สาธารณรัฐเยอรมนี** เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ เมืองปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2543

## เหรียญรางวัล

หมวดหมู่:ชาติในโอลิมปิกฤดูร้อน 2008
ประเทศออสเตรเลียในโอลิมปิกฤดูร้อน 2008

**ประเทศออสเตรเลีย** เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติออสเตรเลียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 433 คน ใน 26 ชนิดกีฬา ผลการแข่งขันครั้งนี้ประเทศออสเตรเลียได้รับเหรียญรางวัลได้แก่ 14 เหรียญทอง 15 เหรียญเงิน และ 17 เหรียญทองแดง รวมทั้งหมด 46 เหรียญ

## นักกีฬาที่ได้รับเหรียญรางวัล

## กรีฑา

ผลการแข่งขันดังนี้ :

;ชาย
;ลู่และถนน

;ลาน

## ดูเพิ่ม
* ประเทศออสเตรเลียในโอลิมปิก
* รายชื่อผู้เชิญธงชาติออสเตรเลียในโอลิมปิก
* รายชื่อนักกีฬาออสเตรเลียที่ได้รับเหรียญรางวัลโอลิมปิก

## อ้างอิง

## แหล่งข้อมูลอื่น
* เว็บไซต์ทางการ


ออสเตรเลีย
อนาถบิณฑิกเศรษฐี

**อนาถบิณฑิกเศรษฐี** หรือ **สุทัตตอนาถปิณฑิกคฤหบดี** เป็นชาวสาวัตถี (แคว้นโกศล) ในสมัยพุทธกาล มีชีวิตร่วมสมัยกับพระโคตมพุทธเจ้า เดิมท่านมีนามว่าสุทัตตะเศรษฐี เกิดในตระกูลของสุมนะเศรษฐีผู้เป็นบิดา ท่านเป็นเศรษฐีที่ใจบุญ ชอบช่วยเหลือคนตกยาก ทำให้ท่านถูกเรียกจากชาวเมืองสาวัตถีว่า **อนาถบิณฑิกเศรษฐี** แปลว่า เศรษฐีผู้เป็นที่พึ่งของคนยาก (แปลตามศัพท์ว่า เศรษฐีผู้มีก้อนข้าวให้กับคน ยากจน)

อนาถบิณฑิกเศรษฐีได้ไปค้าขาย และได้ฟังธรรมจากพระพุทธเจ้าที่เมืองราชคฤห์จนบรรลุเป็นพระโสดาบัน ท่านจึงมีศรัทธาสร้างวัดเชตวันมหาวิหารถวายแก่พระสัมมาสัมพุทธเจ้าด้วยเงินจำนวนมาก ท่านได้เป็นผู้ให้ความอุปถัมภ์บำรุงพระพุทธเจ้าและพระสงฆ์อย่างดีมาก เป็นสาเหตุหนึ่งที่ทำให้พระพุทธเจ้าเสด็จประทับจำพรรษาที่วัดพระเชตวันที่ท่านสร้างมากกว่าที่ประทับใด ๆ ถึง 19 พรรษา

เรื่องราวของอนาถบิณฑิกเศรษฐี มีปรากฏมากมายในคัมภีร์ทางพระพุทธศาสนา เป็นเรื่องราวที่แสดงถึงความศรัทธา ความมีสติปัญญา และความเอาใจใส่ในการบำรุงพระพุทธศาสนา ทำให้ท่านได้รับยกย่องจากพระพุทธเจ้าให้เป็น อุบาสกผู้เลิศในการเป็นผู้ถวายทาน (เอตทัคคะในฝ่ายผู้เป็นทายก)


ไฟล์:Anathapindikastupa1.jpg|อนาถบิณฑิกสถูป ซากบ้านของท่านอนาถบิณฑิกเศรษฐีภายในเมืองสาวัตถี


## ดูเพิ่ม
* วัดเชตวันมหาวิหาร อารามของท่านอนาถบิณฑิกเศรษฐี

## อ้างอิง

## แหล่งข้อมูลอื่น
* เอตทัคคะในฝ่ายผู้เป็นทายก. เว็บไซต์พระธรรมขันธ์ พระไตรปิฏกออนไลน์. เข้าถึงเมื่อ 5-6-52

หมวดหมู่:เอตทัคคะ
หมวดหมู่:โสดาบัน
ประเทศเบลารุสในโอลิมปิกฤดูร้อน 2008

**ประเทศเบลารุส** เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติเบลารุสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 181 คน ใน 20 ชนิดกีฬา ผลการแข่งขันครั้งนี้ประเทศเบลารุสได้รับเหรียญรางวัลได้แก่ 3 เหรียญทอง 4 เหรียญเงิน และ 7 เหรียญทองแดง รวมทั้งหมด 14 เหรียญ

## เหรียญรางวัล

## ดูเพิ่ม
* ประเทศเบลารุสในโอลิมปิก
* รายชื่อผู้เชิญธงชาติเบลารุสในโอลิมปิก
* รายชื่อนักกีฬาเบลารุสที่ได้รับเหรียญรางวัลโอลิมปิก

## อ้างอิง

## แหล่งข้อมูลอื่น
* เว็บไซต์ทางการ


เบลารุส
ประเทศโรมาเนียในโอลิมปิกฤดูร้อน 2008

**ประเทศโรมาเนีย** เข้าร่วมแข่งขันกีฬาโอลิมปิกฤดูร้อนครั้งที่ 29 ค.ศ. 2008 (พ.ศ. 2551) ณ กรุงปักกิ่ง สาธารณรัฐประชาชนจีน ระหว่างวันที่ 8 สิงหาคม – 24 สิงหาคม พ.ศ. 2551 ในครั้งแรกโรมาเนียส่งนักกีฬา 104 คนไปยังปักกิ่ง แต่ต่อมาลดลงเหลือ 102 คนเมื่อนักกรีฑาชาวโรมาเนียถูกตรวจพบสารกระตุ้นก่อนการแข่งขัน ซึ่งถือเป็นจำนวนนักก๊ฬาที่น้อยที่สุดนับตั้งแต่หลังการปิวัติโรมาเนีย พ.ศ. 2532 โดยเข้าแข่งในกีฬา 16 ประเภท ได้แก่ กรีฑา ยิงธนู ยิมนาสติก มวยปล้ำ ว่ายน้ำ ยกน้ำหนัก ฟันดาบ ปิงปอง ยิงปืน เทนนิส ยูโด มวยสากลสมัครเล่น เรือแคนู และเรือพาย โดยโรมาเนียได้ 4 เหรียญทอง 1 เหรียญเงิน 3 เหรียญทองแดง

## อ้างอิง

หมวดหมู่:ชาติในโอลิมปิกฤดูร้อน 2008
ประเทศแคนาดาในโอลิมปิกฤดูร้อน 2008

**ประเทศแคนาดา** เข้าร่วมแข่งขันในกีฬาโอลิมปิกฤดูร้อน 2008 ที่กรุงปักกิ่ง สาธารณรัฐประชาชนจีน ตั้งแต่วันที่ 8 ถึง 24 สิงหาคม พ.ศ. 2551 

## ผู้ได้รับเหรียญรางวัล

## อ้างอิง

แคนาดา
2008
กุ้งตะกาด

**กุ้งตะกาด** (ชื่อวิทยาศาสตร์: *[[Metapenaeus affinis]]*)  อยู่ในวงศ์ Penaeidae เป็นกุ้งขนาดกลาง กรียาวตรง มีฟันด้านบน 8-9 อัน ด้านล่างไม่มีฟัน สันท้ายกรียาวประมาณร้อยละ 75 ของเปลือกหัว สันที่ปล้องท้องตั้งแต่ปล้องที่ 4-6 ส่วนกลางของอวัยวะเพศเมียรูปวงรี ด้านข้างโค้งและยกตัวสูงขึ้นสี น้ำตาลอ่อน กรีและรยางค์ต่าง ๆ สีน้ำตาลแดง บางตัวมีสีแดงบริเวณด้านล่างของส่วนหัว รยางค์และแพนหางสีแดงคล้ำ

### ถิ่นอาศัย
พบชุกชุมในแม่น้ำ-ลำคลองแทบทุกจังหวัดในเขตอ่าวไทย ทั้งในน้ำจืดและน้ำกร่อย

### อาหาร
กินจุลินทรีย์ ตัวอ่อนของแมลงน้ำ ไรน้ำ และซากสัตว์น้ำ

### ขนาด
ความยาวประมาณ 7-20 ซ.ม.

### ประโยชน์
ใช้ปรุงเป็นอาหารได้หลากหลาย เช่น ต้มยำ ย่าง หรือ ทอด เป็นต้น

## ชนิดอื่น ๆ
* กุ้งตะกาดหิน ชื่อวิทยาศาสตร์ *[[Metapenaeus ensis]]*
** ลักษณะทั่วไป ลำตัวยาวมีสีเทาอ่อน มีจุดสีน้ำเงินกระจายอยู่ข้างตัว กรีและเปลือก หัวมีสีจางโคนกรีมีสัณฐานเป็นสามเหลี่ยม ด้านบนของกรีมีฟัน 8-10 ซี่ ด้านล่างเรียบ หางสีฟ้าเขียวปนแดง ส่วนลักษณะที่นับว่าแตกต่างจากกุ้งตะกาดในสกุลเดียวกัน คือ กรีของกุ้งตะกาดหินจะมีลักษณะเรียวยาวเชิดขึ้นเล็กน้อย หางไม่มีหนาม และสันที่อยู่จากโคนกรีจะเป็นสีขาวจรดขอบหลัง
* กุ้งตะกาดหางแดง ชื่อวิทยาศาสตร์ *[[Metapenaeus monoceros]]*
** ลักษณะทั่วไป เป็นกุ้งขนาดกลาง กรียาวตรง มีฟันหางด้านบน 9 อัน ด้านล่างไม่มีฟัน สันท้ายกรียาวจรดขอบหลังของเปลือกหัว สันบนปล้องท้องเริ่มจากปล้องที่หนึ่งเป็นสันตื้นและปรากฏเป็นสันชัดเจนตั้งแต่ปล้องที่ 3-6 ส่วนกลาง อวัยวะเพศเมียเป็นแผ่นสี่เหลี่ยมปลายมนด้านข้างยกสูงขึ้นสีน้ำตาลแดงอ่อน ระยางค์สีขาวสลับแดงชมพู กรีสันบนปล้องท้องและแพนหางสีน้ำตาลแดง
* กุ้งตะกาดกรีดำ, กุ้งตะกาดหางม่วง ชื่อวิทยาศาสตร์ *[[Metapenaeus intermedius]]*
** ลักษณะทั่วไป ลำตัวค่อนข้างแบนข้าง กรีตรง ฟันหยัก 10 อันทางด้านบน ด้านล่างไม่มีฟันหยัก สันท้ายกรีขยายถึงส่วนท้ายของเปลือกหัว หนามปลายปล้องที่สี่บนขาเดินคู่ที่หนึ่งยาวเท่ากับหนามปลายปล้องที่สาม บนขาเดินคู่ที่สี่ปรากฏส่วนของเหงือกติดกับลำตัว แขนงแยกจากปล้องที่สองของขาเดิน คู่ที่ห้าไม่มีสันบนหลังของปล้องท้องเริ่มจากปล้องที่สี่จรดปล้องที่หก ปลายหางประกอบด้วยหนามเล็ก ๆ แบบไม่ตรึงแน่นจำนวนสามคู่สีขาวครีมหรือสีน้ำตาลอ่อน กรีสีแดงคล้ำ ระยางค์สีน้ำตาลอ่อน แพนหางสีฟ้า ปลายหางสีแดงเข้ม สันบนหลังของปล้องท้องที่ห้าและที่หกสีแดงคล้ำ
* กุ้งตะกาดขาว ชื่อวิทยาศาสตร์ *[[Metapenaeus moyebi]]*
** ลักษณะทั่วไป รูปเรียว กรียาว ปลายกรียาวเลยฐานของหนวดร่องเฉียงบริเวณเปลือกหัวส่วนหน้าสั้น ไม่มีสันตามแนวยาวของเปลือกหัว หนามที่ขาเดินคู่ที่หนึ่งไม่มี ปลายหางเป็นขอบหยัก มีหนามขนาดเล็กจำนวนมาก ส่วนปลายของอวัยวะเพศผู้ขยายออกคล้ายกระเปาะสีขาวขุ่น ระยางค์ว่ายน้ำและส่วนหางสีเขียวคล้ำ ขาสีขาว

หมวดหมู่:ครัสเตเชียนเศรษฐกิจ
หมวดหมู่:วงศ์ Penaeidae
รายชื่อรายการข่าวทางสถานีโทรทัศน์ซีซีทีวี 4

ด้านล่างนี้คือ**รายชื่อรายการข่าวทางสถานีโทรทัศน์[[ซีซีทีวี 4]]**

## จ
*จงกั๋วซินเหวิน
*จิงรื่อกวนฉุ
จิงรื่อญ่าโจรว(เอเชียทูเดย์)
## ซ

*ซินเหวินเหลียนโป
*ซินเหวิน หลิ่วสรือ เฟิน

## ดูเพิ่ม
ซีซีทีวี 4

หมวดหมู่:รายการโทรทัศน์จีน
ข
ซิมซิตี โซไซตีส์ เดสทิเนชันส์

**ซิมซิตี โซไซตีส์ เดสทิเนชันส์**นี้ เป็นภาคเสริมตัวแรกของเกม ซิมซิตี โซไซตีส์ และถูกวางจำหน่ายที่อเมริกาเหนือในวันที่ 23 มิถุนายน พ.ศ. 2551 ส่วนใหญ่ตัวเกมนี้จะเน้นไปที่นักท่องเที่ยวและสถานที่พักร้อน  ปัจจุบันเกมนี้มีขายในรูปแบบกล่องเกมซิมซิตี(ตัวเกมดังกล่าวไม่มีจำหน่ายในประเทศไทย)และ/หรือ วางจำหน่ายในรูปแบบดิจิตอลดาวน์โหลดในร้านค้าออนไลน์ อีเอ สโตร์

## การวางจำหน่าย

ตัวเกมซิมซิตี โซไซตีส์ เดสทิเนชันส์นี้ ทางอิเลคโทรนิค อาร์ตกำหนดวางจำหน่ายในวันที่ 21 กุมภาพันธ์ พ.ศ. 2551 มีข้อมูลเกี่ยวกับเกมดังนี้:

ตัวเกมนั้นจะมีสิ่งปลูกสร้างมากมายสำหรับเรียกนักท่องเที่ยวให้มาที่เมืองที่เราสร้าง ไม่ว่าจะเป็นสวนสาธารณะ มีกีฬาทางน้ำ โรงแรม ฯลฯ อีกทั้งพวกเขายังสามารถหาความพักผ่อนหย่อนใจได้ 
อีกทั้งจำนวนประชากรอาจสูงขึ้นเป็นเท่าตัวก็ได้หากเชิญชวนชาวซิมส์มาที่นี่

## มีอะไรในภาคเสริมนี้
* มีสิ่งปลูกสร้างกว่า 100 แบบ
* มีชาวซิมส์แบบพิเศษกว่า 35 แบบ
* มีนักท่องเที่ยวและผู้นำทัวร์
* มีเจ้าหน้าที่การขนส่งทางอากาศและทางน้ำ

## อ้างอิง

## แหล่งข้อมูลอื่น
* เว็บไซต์อย่างเป็นทางการ 

หมวดหมู่:เกมสร้างเมือง
*
สงขลาอะควาเรี่ยม

**สงขลาอะควาเรี่ยม** () หรือเดิม **สถานแสดงพันธุ์สัตว์น้ำ สงขลา** ตั้งอยู่ที่แหลมสนอ่อน อำเภอเมือง จังหวัดสงขลา เป็นแหล่งเรียนรู้ระบบนิเวศวิทยาและจัดแสดงพันธุ์สัตว์น้ำนานาชนิดแห่งแรกของภาคใต้ตอนล่าง โดยเริ่มเปิดให้เข้าชมตั้งแต่วันที่ 27 กันยายน พ.ศ. 2551 ก่อนหน้าพิธีเปิดอย่างเป็นทางการ ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินเปิดเมื่อวันที่ 5 มกราคม พ.ศ. 2552  ลักษณะโดยรวมคือมีความโดดเด่นในการจำลองระบบนิเวศวิทยาภาคใต้ และจำลองสภาพวิถีชีวิตของชาวใต้ 

## การก่อสร้าง
ใช้งบประมาณ 240 ล้านบาทและใช้เวลาก่อสร้าง 4 ปี โดยเริ่มก่อสร้างเมื่อ พ.ศ. 2549 และแล้วเสร็จเมื่อ พ.ศ. 2552

## อาคารแสดงพันธุ์สัตว์น้ำ
อาคารแสดงพันธุ์สัตว์น้ำภายในแบ่งส่วนการจัดแสดงออกเป็น 4 โซน ได้แก่
*โซนเอ กลุ่มสัตว์น้ำจืด และกลุ่มปลาบริเวณต้นน้ำ
*โซนบี กลุ่มสัตว์น้ำกร่อย กลุ่มปลาเศรษฐกิจ
*โซนซี กลุ่มสัตว์น้ำเค็ม กลุ่มปลาสวยงาม ปะการัง
*โซนดี เรียกว่าโซน Big Tank จัดแสดงสัตว์น้ำเค็มต่างๆ เช่นฉลาม กระเบน

ภายในห้องโถงตรงกลางอาคารจะเป็นลานนิทรรศการกลางแจ้ง และร้านจำหน่ายของที่ระลึก

## อ้างอิง

## แหล่งข้อมูลอื่น
* เว็บไซด์อย่างเป็นทางการของสงขลาอะควาเรี่ยม 

สถานแสดงพันธุ์สัตว์น้ำ สงขลา
หมวดหมู่:พิพิธภัณฑ์ในจังหวัดสงขลา
หมวดหมู่:สิ่งก่อสร้างในอำเภอเมืองสงขลา
เว็บเชิงความหมาย

**เว็บเชิงความหมาย** หรือ **ซีแมนติกเว็บ** () คือพัฒนาการของเวิลด์ไวด์เว็บซึ่งเกี่ยวข้องกับข้อมูลและการบริการบนเว็บไซต์ โดยสร้างความเป็นไปได้ที่เว็บไซต์จะสามารถเข้าใจถึงความต้องการของผู้ใช้และเครื่องมือที่ใช้บรรจุลงในสารบัญเว็บไซต์ ซึ่งมีที่มาจากเวิลด์ไวด์เว็บคอนซอร์เทียม เซอร์ ทิม เบอร์เนิร์ส-ลี มีทัศนคติเกี่ยวกับเว็บว่าเป็นแหล่งรวมการแลกเปลี่ยนข้อมูลและความรู้

เว็บเชิงความหมายโดยแก่นแท้จะบรรจุไปด้วยเซ็ตของหลักของการออกแบบ การทำงานร่วมกัน และความหลากหลายของเทคโนโลยี พื้นฐานบางส่วนของเว็บเชิงความหมายแสดงให้เห็นถึงความเป็นไปได้ที่จะรองรับกับเทคโนโลยีหรือสามารถนำมาใช้ได้จริงในภายภาคหน้า ส่วนอื่นของเว็บเชิงความหมายแสดงถึงลักษณะพิเศษ ซึ่งจะประกอบด้วย Resource Description Framework (RDF) ความหลากหลายของการสับเปลี่ยนของข้อมูล (เช่น RDF/XML, N3, Turtle, N-Triples) และเครื่องหมาย เช่น RDF Schema (RDFS) และ Web Ontology Language (OWL) ซึ่งสิ่งเหล่านี้มุ่งหมายเพื่อเตรียมการถึงส่วนประกอบของการจำกัดความ กำหนดการ และความรู้ที่ได้รับ

## จุดประสงค์

มนุษย์สามารถใช้เว็บไซต์เพื่อจัดเก็บงาน เช่น การค้นหาคำว่า "monkey" ในภาษาอังกฤษ การจองหนังสือในห้องสมุด และการค้นหาราคาแผ่นดีวีดีที่ราคาถูกที่สุด อย่างไรก็ตามคอมพิวเตอร์ไม่สามารถทำงานได้สำเร็จลุล่วงในงานเดียวกันได้หากปราศจากการควบคุมของมนุษย์ เพราะเว็บเพจได้ถูกออกแบบให้มนุษย์ใช้สำหรับอ่าน ไม่ใช่เครื่องจักรกล เว็บเชิงความหมายคือทัศนคติของข้อมูลที่คอมพิวเตอร์สามารถเข้าใจได้ ดังนั้นเราจึงแสดงถึงความยุ่งยากของงานซึ่งนำไปสู่การค้นหา การแบ่งปัน และการแบ่งส่วนของข้อมูลบนเว็บ

## ความสัมพันธ์กับไฮเปอร์เท็กซ์เว็บ

แฟ้มข้อมูลในคอมพิวเตอร์สามารถแบ่งออกเป็นเอกสารกับข้อมูล ซึ่งเอกสารจำพวกข้อความในจดหมาย รายงาน ใบปลิวที่อ่านโดยมนุษย์ ข้อมูลจำพวกปฏิทิน สมุดที่อยู่ รายชื่อเพลง แผ่นพับที่แสดงในแอปพลิเคชันซึ่งสามารถมอง ค้นหา และแยกส่วนออกได้หลายทาง

ปัจจุบันนี้เวิลด์ไวด์เว็บใช้พื้นฐานการเขียน Hypertext Markup Language (HTML) เป็นหลัก ซึ่งใช้หลักการของส่วนของโค้ดที่กระจายตัวกับมัลติมีเดีย เช่น รูปภาพและฟอร์ม ซึ่งอธิบายได้ดังนี้


```html4strict
<meta name="keywords" content="computing, computer studies, computer">
<meta name="description" content="Cheap widgets for sale">
<meta name="author" content="John Doe">
```


## อ้างอิง

หมวดหมู่:ประวัติอินเทอร์เน็ต
หมวดหมู่:เว็บเซอร์วิซ
กลุ่มตะวันออก

[right|thumb|400px|สถานการณ์ทางการเมืองของโลกตะวันออกในยุค[สงครามเย็น.]]
thumb|right|300px|โลกตะวันออกในยุคสงครามเย็น

**กลุ่มตะวันออก** () เป็นชื่อเรียกที่หมายถึงอดีตรัฐซึ่งปกครองด้วยระบอบสังคมนิยมแบบคอมมิวนิสต์ ซึ่งส่วนใหญ่อยู่ในยุโรปตะวันออก และอาจหมายรวมถึงประเทศที่เข้าร่วมสนธิสัญญาวอร์ซอด้วยเช่นกัน คำว่า "กลุ่มตะวันออก" เป็นชื่อที่ใช้เรียกในยุคสงครามเย็น (ค.ศ. 1946 - ค.ศ. 1989) รัฐต่างๆ ที่อยู่ในโลกตะวันออกส่วนใหญ่เป็นรัฐที่ถูก สหภาพโซเวียตเข้ายึดครองในช่วงสงครามโลกครั้งที่สอง

หลังจากที่สหภาพโซเวียตล่มสลาย รัฐแต่ละรัฐที่อยู่ภายใต้การปกครองของสหภาพโซเวียตก็ได้แยกตัวตั้งตนเป็นอิสระและเปลี่ยนแปลงการปกครองจากระบอบสังคมนิยมเป็นระบอบประชาธิปไตยแทน รวมอีกทั้งประเทศเยอรมันทั้งตะวันออกและตะวันตกก็ได้รวมตัวกันเป็นหนึ่งภายหลังการทำลายกำแพงเบอร์ลิน ทำให้กลุ่มตะวันออกล่มสลาย

## รัฐสมาชิก
*  (Soviet Union)
*  สาธารณรัฐประชาชนโปแลนด์ (People's Republic of Poland)
*  สาธารณรัฐประชาธิปไตยเยอรมนี (เยอรมนีตะวันออก—German Democratic Republic)
*  สาธารณรัฐสังคมนิยมโรมาเนีย (Socialist Republic of Romania)
*  สาธารณรัฐสังคมนิยมเชโกสโลวัก (Czechoslovak Socialist Republic)
*  สาธารณรัฐประชาชนฮังการี (People's Republic of Hungary)
*  สาธารณรัฐประชาชนบัลแกเรีย (People's Republic of Bulgaria)
*   สาธารณรัฐสังคมนิยมประชาชนแอลเบเนีย (People's Socialist Republic of Albania)

## อ้างอิง

## อ่านเพิ่ม

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## แหล่งข้อมูลอื่น
*
*Candid photos of the Eastern Bloc September–December 1991, in the last months of the USSR
*Photographic project "Eastern Bloc"   “Eastern Bloc” examines the specificities and differences of living in totalitarian and post totalitarian countries. The project is divided into chapters, each dedicated to one of the Eastern European countries—Slovak Republic, Poland, ex-GDR, Hungary, Czech Republic and ex-Yugoslavia.
*RFE/RL East German Subject Files  Open Society Archives, Budapest
*The Lives of Others official website
*RFE Czechoslovak Unit  Open Society Archives, Budapest
* Museum of occupations of Estonia – Project by the Kistler-Ritso Estonian Foundation
* Estonian International Commission for Investigation of Crimes Against Humanity
*Gallery of events from Poznań 1956 protests 
*OSA Digital Archive  Videos of the 1956 Hungarian Revolution
*RADIO FREE EUROPE Research , RAD Background Report/29: (Hungary) 20 October 1981, A CHRONOLOGY OF THE HUNGARIAN REVOLUTION, 23–4 October November 1956, compiled by RAD/Hungarian Section-Published accounts
* Chronology Of Events Leading To The 1968 Czechoslovakia Invasion
*Solidarity, Freedom and Economical Crisis in Poland, 1980–81 
* – A PBS site on the context and history of the Berlin Airlift.
*
*
*The Lives of Others official website
*The Lost Border: Photographs of the Iron Curtain
*"Symbols in Transition" Documentary film regarding the post-89 handling of the political symbols and buildings of eastern Europe

หมวดหมู่:ยุโรปตะวันออก
หมวดหมู่:สังคมนิยม
หมวดหมู่:สงครามเย็น
แหกค่ายนรกเดียนเบียนฟู

**แหกค่ายนรกเดียนเบียนฟู** เป็นภาพยนตร์ไทยที่ออกฉายในปี พ.ศ. 2520 ถ่ายทำด้วยฟิล์ม 35 มม. พากย์เสียงในฟิล์ม กำกับโดยชุมพร เทพพิทักษ์ จากบทประพันธ์ของประจิม วงศ์สุวรรณ มีเนื้อหาเกี่ยวกับค่ายกักกันแห่งหนึ่งของฝ่ายคอมมิวนิสต์ที่เมืองเดียนเบียนฟู  จังหวัดเดี่ยนเบียน ทางทิศตะวันตกเฉียงเหนือของเวียดนาม ที่มีคนไทยถูกจับตัวไปขัง ฝ่ายพระเอกจึงบุกเข้าไปชิงตัว พร้อมกับทำลายค่ายจนราบคาบ  

ภาพยนตร์เรื่องนี้เป็นภาพยนตร์โฆษณาชวนเชื่อเพื่อต่อต้านคอมมิวนิสต์ ไม่ได้มีเนื้อหาเกี่ยวกับสมรภูมิเดียนเบียนฟูที่มีชื่อเสียงระหว่างฝรั่งเศสกับเวียดมินห์ เมื่อเดือนมีนาคม พ.ศ. 2497 (ค.ศ. 1954) ที่จบลงด้วยความพ่ายแพ้ของฝรั่งเศส ทั้งที่มียุทโธปกรณ์เหนือกว่าแต่อย่างใด

ภาพยนตร์สร้างโดยฮอลลีวู้ดภาพยนตร์ ของชุมพร เทพพิทักษ์ ได้รับรางวัลจากพิธีประกาศผลรางวัลตุ๊กตาทอง ครั้งที่ 11 ประจำปี พ.ศ. 2520 ได้แก่ 
* ภาพยนตร์ยอดเยี่ยม
* ผู้กำกับยอดเยี่ยม - ชุมพร เทพพิทักษ์ 
* กำกับภาพยอดเยี่ยม - สราวุฒิ วุฒิชัย
* ออกแบบและสร้างฉากยอดเยี่ยม - อุไร ศิริสมบัติ

## อ้างอิง

## แหล่งข้อมูลอื่น
* 
* 
* แหกค่ายนรกเดียนเบียนฟู (2520) ฐานข้อมูลภาพยนตร์และละครไทย

หมวดหมู่:ภาพยนตร์ไทยที่ออกฉายในปี พ.ศ. 2520
หมวดหมู่:ภาพยนตร์ที่มีเนื้อหาเกี่ยวกับสงครามเวียดนาม

หมวดหมู่:ภาพยนตร์ที่กำกับโดย ชุมพร เทพพิทักษ์
หมวดหมู่:ผู้ชนะรางวัลภาพยนตร์ยอดเยี่ยมพระสุรัสวดี
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ภาษาไทย
หมวดหมู่:ภาพยนตร์ภาษาไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำใน 35 มม.
สหราชอาณาจักรในโอลิมปิกฤดูร้อน 1980

**สหราชอาณาจักร** ในนามของ British Olympic Association (BOA) เข้าร่วมการแข่งขันโอลิมปิกฤดูร้อน 1980 ที่กรุงมอสโก สหภาพโซเวียต นักกีฬาอังกฤษเข้าร่วมการแข่งขันกีฬาโอลิมปิกฤดูร้อนครบทุกครั้ง ในครั้งนี้มีนักกีฬาเข้าร่วม 219 คนแบ่งเป็น ชาย 149 คนและหญิง 70 คน แข่งขั้นทั้งสิ้น 145 รายการใน 14 ชนิดกีฬา 

## ผลการแข่งขัน

## อ้างอิง

หมวดหมู่:ชาติในโอลิมปิกฤดูร้อน 1980
ซาวด์การ์เดน

**ซาวด์การ์เดน** () เป็นวงร็อกอเมริกันก่อตั้งวงในเมืองซีแอตเทิล รัฐวอชิงตันในปี 1984 โดยนักร้องนำและมือกีตาร์ คริส คอร์เนลล์, กีตาร์ลีด คิม ธายิลและมือเบส ฮิโระ ยามาโมโตะ ต่อมาแมตต์ แคเมรอนกลายเป็นมือกลองถาวรในปี 1986 ขณะที่เบน เชปเพิร์ด มือเบสเป็นสมาชิกถาวรแทนที่ยามาโมโตะในปี 1990

ซาวด์การ์เดนถือเป็นวงสำคัญวงหนึ่งที่สร้างสรรค์เพลงแนวกรันจ์ แนวเพลงอัลเทอร์เนทีฟร็อกอย่างหนึ่งที่พัฒนาขึ้นในซีแอตเทิล วงอยู่สังกัดซับป็อป ซาวด์การ์เดนถือเป็นวงกรันจ์วงแรกที่ได้เซ็นสัญยากับค่ายใหญ่ ถึงแม้ว่าวงจะไม่ประสบความสำเร็จด้านการตลาด จนกระทั่งวงเนอร์วานาและเพิร์ลแจม สร้างกระแสแนวกรันจ์ให้เกิดขึ้นในช่วงทศวรรษ 1990 

ซาวด์การ์เดนประสบความสำเร็จมากที่สุดกับผลงานอัลบั้มในปี 1994 ชุด *Superunknown* ที่เปิดตัวโดยการเข้าอันดับ 1 บนชาร์ทบิลบอร์ด และยังมีซิงเกิลที่ได้รับรางวัลแกรมมี่อย่าง "Black Hole Sun" และ "Spoonman" ต่อมาในปี 1997 วงได้แตกไปเนื่องจากการขัดแย้งกันได้เรื่องทิศทางการสร้างสรรค์ผลงาน ซาวด์การ์เดนมียอดขายกว่า 8 ล้านชุดในสหรัฐอเมริกา และมียอดขายประมาณ 20 ล้านชุดทั่วโลก

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอเมริกัน
หมวดหมู่:กลุ่มดนตรีเฮฟวีเมทัลสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2527
อลิซอินเชนส์

**อลิซอินเชนส์** () เป็นวงร็อกอเมริกัน ก่อตั้งในซีแอตเทิล รัฐวอชิงตัน ในปี 1987 โดยมือกีตาร์ เจอร์รี แคนเทรลล์ และนักร้อง เลย์น สตาเลย์ ถึงแม้ว่าจะทำเพลงโดยมากในแนวกรันจ์ แต่ดนตรีก็มีส่วนของเฮฟวีเมทัล และอคูสติกด้วย ตั้งแต่การก่อตั้งวง อลิซอินเชนส์ออกผลงานสตูดิโออัลบั้ม 3 ชุด, อีพี 2 ชุด, อัลบั้มแสดงสด 2 ชุด, อัลบั้มรวมเพลง 4 ชุด และดีวีดี 2 ชุด วงเป็นที่รู้จัก มีจุดเด่นเรื่องเสียงร้องที่กลมกลืนเสียงร้องของสตาเลย์และแคนเทรลล์ด้วยกัน

อลิซอินเชนส์ประสบความสำเร็จในระดับนานาชาติ ในฐานะวงดนตรีที่มีส่วนในการเคลื่อนไหวของเพลงกรันจ์ช่วงต้นทศวรรษ 1990 ร่วมกับวงอื่นอย่างเนอร์วานา, เพิร์ลแจม และซาวด์การ์เดน ถือเป็นวงหนึ่งที่ประสบความสำเร็จในทศวรรษ 1990 ด้วยยอดอัลบั้มขายกว่า 15 ล้านชุดในสหรัฐอเมริกาเพียงแห่งเดียว  วงยังมีอัลบั้ม 2 อัลบั้มติดชาร์ตอันดับ 1 บนบิลบอร์ด 200 (*Jar of Flies* และ *Alice in Chains*) มีซิงเกิล 11 ซิงเกิลที่ติดท็อป 10 บนชาร์ทเมนตรีมร็อกแทร็ค และได้รับการเสนอชื่อเข้าชิงรางวัลแกรมมี่ 6 ครั้ง

ถึงแม้ว่าวงจะไม่เคยประกาศแตกวงอย่างเป็นทางการ แต่วงก็มีปัญหา จากการไม่เข้าร่วมที่เกิดจากปัญหาของเลย์น สตาลีย์กับปัญหาเรื่องทรัพย์สิน นำไปสู่การเสียชีวิตของเขาในปี 2002 อลิซอินเชนส์กลับมารวมตัวกันใหม่ในปี 2005 และจากข้อมูลปี 2009 พวกเขาเสร็จสิ้นการทำงานผลงานสตูดิโออัลบั้มครั้งแรกในรอบ 14 ปี กับนักร้องนำคนใหม่ที่ชื่อ วิลเลียม ดูวอลล์ อัลบั้มจะวางแผนเดือนกันยายน 2009 โดยค่ายเวอร์จิน/อีเอ็มไอ

## อ้างอิง

หมวดหมู่:กลุ่มดนตรีออลเทอร์นาทิฟเมทัลสัญชาติอเมริกัน
หมวดหมู่:กลุ่มดนตรีเฮฟวีเมทัลสัญชาติอเมริกัน
หมวดหมู่:ศิลปินสังกัดโคลัมเบียเรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2530
หมวดหมู่:วงกลุ่มสี่สัญชาติอเมริกัน
หมวดหมู่:กลุ่มดนตรีจากซีแอตเทิล
พลินีผู้อาวุโส

**พลินีผู้อาวุโส** () หรือ **กาอิอุส ปลีนิอุส แซกุนดุส** (; ค.ศ. 23 – 25 สิงหาคม ค.ศ. 79) เป็นนักธรรมชาติวิทยา นักประพันธ์ และแม่ทัพชาวโรมันในสมัยจักรวรรดิโรมันตอนต้น และเป็นพระสหายของจักรพรรดิแว็สปาซิอานุส พลินีใช้เวลาส่วนใหญ่ในการศึกษา การเขียน และการสืบสวนเกี่ยวกับปรากฏการณ์ทางธรรมชาติและภูมิศาสตร์ งานชิ้นสำคัญที่สุดที่เขียนคือสารานุกรมชื่อ *[[ธรรมชาติวิทยา (พลินี)|ธรรมชาติวิทยา]]* () ที่กลายมาเป็นแบบอย่างในการเขียนงานประเภทนี้ต่อมา พลินีเป็นลุงของพลินีผู้เยาว์ (Pliny the Younger)

พลินีผู้อาวุโสเสียชีวิตในเหตุการณ์ภูเขาไฟวิสุเวียสปะทุเมื่อวันที่ 25 สิงหาคม ค.ศ. 79 ขณะปฏิบัติภารกิจช่วยเหลือผู้ประสบภัยและศึกษาปรากฏการณ์ภูเขาไฟอย่างใกล้ชิด เขาเดินทางไปยังเมืองสตาเบีย (Stabiae) โดยเรือรบพร้อมกับหน่วยช่วยเหลือ แต่เสียชีวิตจากควันพิษและความร้อนในบริเวณชายฝั่ง เหตุการณ์นี้ได้รับการบันทึกไว้อย่างละเอียดโดยหลานของเขา พลินีผู้เยาว์ ผ่านจดหมายที่เขียนถึงทาซิทัส นักประวัติศาสตร์ร่วมสมัย ซึ่งเป็นแหล่งข้อมูลสำคัญในการศึกษาภัยพิบัติครั้งนี้และชีวิตของพลินีผู้อาวุโส

## อ้างอิง

## ข้อมูลเพิ่มเติม
* ธรรมชาติวิทยา

หมวดหมู่:นักเขียนชาวโรมัน
หมวดหมู่:นักปรัชญาชาวโรมัน
สตราโบ

**สตราโบ** (, ภาษากรีก: **Στράβων**) (ราว 63/64 ก่อนคริสต์ศักราช – ราว ค.ศ. 24) เป็นนักประวัติศาสตร์, นักภูมิศาสตร์ และนักปรัชญาชาวกรีก  

## ชีวิต
สตราโบถือกำเนิดมาในครอบครัวผู้มีฐานะดีจากอาเมเซียในปอนตัส (ปัจจุบันคืออมัสยาในตุรกี) ที่เพิ่งเข้ามาเป็นส่วนหนึ่งของจักรวรรดิโรมัน แม่ของสตราโบเป็นชาวจอร์เจีย สตราโบได้รับการศึกษาจากนักภูมิศาสตร์และนักปรัชญาหลายคน โดยเริ่มในนิสา และต่อมาในกรุงโรม สตราโบเป็นเป็นนักปรัชญาลัทธิสโตอิกและเป็นผู้สนับสนุนลัทธิจักรวรรดินิยมของโรมัน  ต่อมาก็ได้เดินทางอย่างกว้างขวางไปยังหลายดินแดนที่รวมทั้งอียิปต์ และราชอาณาจักรคูช ไม่ปรากฏหลักฐานว่า “หนังสือภูมิศาสตร์สตราโบ” เขียนขึ้นเมื่อใด แต่ความเห็นภายในเนื้อหาของหนังสือบ่งว่าเขียนเสร็จในรัชสมัยของจักรพรรดิไทบีเรียส บ้างก็กล่าวว่าร่างฉบับแรกเขียนราว ค.ศ. 7 แต่บ้างก็ว่าราว ค.ศ. 18 เวลาสุดท้ายที่กล่าวถึงเป็นการตายของจูบาที่สองในปี ค.ศ. 23 กษัตริย์แห่งมอรูเชียผู้ที่ถูกกล่าวว่า “เพิ่งสิ้นพระชนม์” ซึ่งอาจจะกล่าวได้ว่า “เพิ่ง” หมายความว่าภายในปีหนึ่ง สตราโบหยุดเขียนในปีนั้นหรือปีต่อมา (ค.ศ. 24) เมื่อเสียชีวิต

หนังสือ “ประวัติศาสตร์” สูญหายไปเกือบหมด แม้ว่าสตราโบจะกล่าวถึงหนังสือเล่มนี้และนักเขียนยุคคลาสสิกกล่าวว่าเป็นหนังสือที่มีจริง แต่เอกสารที่ยังเหลืออยู่เป็นเพียงชิ้นส่วนพาไพรัสที่มีเหลืออยู่ไม่มากนัก ปัจจุบันเก็บรักษาไว้ที่มหาวิทยาลัยมิลาน (renumbered [Papyrus] 46).

## “หนังสือภูมิศาสตร์สตราโบ”

สตราโบมีชื่อเสียงจากการเขียน “หนังสือภูมิศาสตร์สตราโบ” (Geographica) จำนวน 17 เล่มที่เป็นหนังสือเกี่ยวกับประวัติศาสตร์ของชนกลุ่มต่างๆ และที่ตั้งในบริเวณต่างๆ ในโลกเท่าที่รู้จักกันในสมัยนั้น

หนังสือเล่มนี้มีความสำคัญเพราะเป็นแหล่งข้อมูลจากสมัยโบราณโดยเฉพาะในการใช้อ้างอิงควบกับข้อมูลจากแหล่งอื่น 

## อ้างอิง

## ข้อมูลเพิ่มเติม
* ประวัติศาสตร์ยุโรป
* จักรวรรดิโรมัน

หมวดหมู่:บุคคลที่เกิดในทศวรรษ 60 ก่อนคริสตกาล
หมวดหมู่:นักประวัติศาสตร์ชาวกรีก
หมวดหมู่:นักปรัชญาชาวกรีก
หมวดหมู่:นักภูมิศาสตร์ชาวกรีกโบราณ
จักรพรรดิติแบริอุส

**ติแบริอุส ไกซาร์ ดีวี เอากุสตี ฟีลิอุส เอากุสตุส** () เป็นจักรพรรดิแห่งจักรวรรดิโรมันพระองค์ที่สองต่อจากจักรพรรดิเอากุสตุส ครองราชย์ระหว่าง ค.ศ. 14 ถึง ค.ศ. 37 

ติแบริอุสมีพระนามเดิมว่า **ติแบริอุส เกลาดิอุส แนโร** () พระองค์มาจากตระกูลเกลาดิอุส เป็นบุตรชายของติแบริอุส เกลาดิอุส แนโร กับลีวิอา ดรูซิลลา ลีวิอาหย่ากับติแบริอุส แนโร แล้วมาแต่งงานกับอ็อกตาวิอานุส (ภายหลังเป็นจักรพรรดิเอากุสตุส) เมื่อ 39 ปีก่อนคริสต์ศักราช ติแบริอุสจึงกลายเป็นลูกเลี้ยงของอ็อกตาวิอานุส ต่อมาติแบริอุสแต่งงานกับยูลิอา ลูกสาวของเอากุสตุส จากนั้นเอากุสตุสได้รับเขาเป็นบุตรบุญธรรมด้วย ทำให้เขากลายเป็นสมาชิกตระกูลยูลิอุสอย่างเป็นทางการและได้นามใหม่ว่า **ติแบริอุส ยูลิอุส ไกซาร์** () นักประวัติศาสตร์เรียกตระกูลผสมนี้ว่าราชวงศ์ยูลิอุส-เกลาดิอุส จักรพรรดิโรมันต่อมาอีกสามสิบปีจะมาจากราชวงศ์นี้ 

ติแบริอุสเป็นนักการทหารผู้มีความสามารถมากที่สุดคนหนึ่งของสมัยโรมันโบราณ พระองค์ได้ทำการรณรงค์ในพันโนเนีย, แดลเมเชีย, ไรติอา และบางส่วนของแกร์มานิอา ซึ่งเป็นการวางรากฐานของพรมแดนทางด้านเหนือของจักรวรรดิ แต่ติแบริอุสมาเป็นที่รู้จักกันในฐานะจักรพรรดิผู้มีอารมณ์หม่นหมอง ไม่ชอบสุงสิงกับผู้ใด และไม่มีความต้องการเป็นจักรพรรดิ พลินีผู้อาวุโสขนานพระนามพระองค์ว่า "ผู้ที่เศร้าหมองที่สุดในหมู่มนุษย์" () หลังจากการเสียชีวิตของดรูซุส ยูลิอุส ไกซาร์ () บุตรชายในปี ค.ศ. 23 แล้ว ติแบริอุสก็ยิ่งเก็บพระองค์มากขึ้นไปอีก ในปี ค.ศ. 26 พระองค์เสด็จออกจากกรุงโรมและทิ้งหน้าที่การปกครองส่วนใหญ่ไว้ในมือของลูกิอุส ไอลิอุส แซย์ยานุส () และไนวิอุส ซูโตริอุส มาโกร () ผู้บังคับบัญชากององครักษ์ไปรโตริอานีผู้ทะเยอทะยาน หลังจากติแบริอุสสวรรคตแล้ว กาลิกุลา (ผู้เป็นหลานโดยตรงของพระอนุชาและเป็นหลานบุญธรรมของพระองค์) ก็ขึ้นเป็นจักรพรรดิต่อ

## อ้างอิง

## ข้อมูลเพิ่มเติม
* จักรวรรดิโรมัน

ติแบริอุส
ติแบริอุส
โปเยโปโลเย

***เหลียวไจจื้ออี้*** (; "เรื่องประหลาดจากห้องหนังสือ") เป็นที่รู้จักในประเทศไทยว่า ***โปเยโปโลเย*** หรือสำเนียงกลางว่า ***ปัวเหร่อปัวหลัวมี่*** (; "ปรัชญาปารมิตา") เป็นนิยายของ ผู ซงหลิง (蒲松龄) แต่งขึ้นในสมัยราชวงศ์ชิงจากเรื่องเล่าของจีน ตอนที่นำมาทำเป็นภาพยนตร์ที่ทำให้โด่งดังในหลาย ๆ ประเทศได้แก่ตอนที่มีชื่อว่า "เนี่ย เสี่ยวเชี่ยน"  มีเนื้อเรื่องย้อนไปสมัยราชวงศ์ถังเล่าถึงความรักต้องห้ามระหว่างมนุษย์ที่มีนามว่า หนิงไฉ่เฉิน และปีศาจที่มีนามว่า เสี่ยวเชี่ยน พร้อมกับเล่าถึงสงครามระหว่างปีศาจและมนุษย์

นิยายเรื่องนี้นำมาสร้างเป็นภาพยนตร์หลายครั้ง ได้แก่
* *The Enchanting Shadow* (1960) สร้างโดยชอว์บราเดอส์ นำแสดงโดย เล่อ ตี้ มีชื่อไทยว่า "วิญญาณรัก ปีศาจสาว"
* *A Chinese Ghost Story* (1987) นำแสดงโดย  เลสลี่ จาง, หวัง จู่เสียน และ อู หม่า มีชื่อไทยว่า "โปเยโปโลเย เย้ยฟ้าแล้วก็ท้า" ภาพยนตร์ประสบความสำเร็จจนมีการสร้างภาคต่ออีก 2 ภาค และภาพยนตร์แอนิเมชัน อีก 1 ภาค คือ
** *[[A Chinese Ghost Story II]]* (1990) นำแสดงโดย เลสลี่ จาง, หวัง จู่เสียน, หลี่ เจียซิน และ จาง เสฺวโย่ว
** *[[A Chinese Ghost Story III]]* (1991) นำแสดงโดย เหลียง เฉาเหว่ย, หวัง จู่เสียน, จาง เสฺวโย่ว และ นีน่า ลี
** *A Chinese Ghost Story: The Tsui Hark Animation* (1997)
** Painted Skin (2008) พลิกตำนาน โปเยโปโลเย
** *[[A Chinese Fairy Tales]]* (2010) นำแสดงโดย กู่ เทียนเล่อ, หลิว อี้เฟย์, อวี๋ เส้าฉวิน, ฮุ่ย อิงหง, ฟาน ซิ่วหว่อง
** Chinese Ghost Story (2011) โปเยโปโลเย
** Painted Skin 2 The Resurrection (2012) โปเยโปโลเย ศึกรักหน้ากากทอง
** The Enchanting Phantom (2020) โปเยโปโลเย
** Yin Yang Painted Skin (2022) พลิกตำนานโปเยโป

รวมถึงซีรีส์อีกหลายต่อหลายครั้ง

โปเยโปโลเย ภาค 1

โปเยโปโลเย ภาค 2

## อ้างอิง

หมวดหมู่:ภาพยนตร์ฮ่องกง
หมวดหมู่:ภาพยนตร์ซีรีส์
หมวดหมู่:วรรณกรรมจีน
จักรพรรดิเกลาดิอุส

**ติแบริอุส เกลาดิอุส ไกซาร์ เอากุสตุส แกร์มานิกุส** (; 1 สิงหาคม 10 ปีก่อนคริสต์ศักราช – 13 ตุลาคม ค.ศ. 54) เป็นจักรพรรดิพระองค์ที่ 4 แห่งจักรวรรดิโรมัน ปกครองตั้งแต่วันที่ 24 มกราคม ค.ศ. 41 สืบต่อจากจักรพรรดิกาลิกุลา จนกระทั่งสวรรคตเมื่อวันที่ 13 ตุลาคม ค.ศ. 54 นักประวัติศาสตร์ในยุคโบราณต่างกล่าวว่า อากริปปีนาผู้เยาว์ พระมเหสีของพระองค์เป็นผู้ปลงพระชนม์ด้วยการให้หมอหลวงนำขนนกหรือเห็ดเคลือบยาพิษเข้าปาก แต่นักประวัติศาสตร์ในปัจจุบันบางคนยังไม่ปักใจเชื่อ

จักรพรรดิเกลาดิอุสครองราชย์ได้ 13 ปี สิริพระชนมายุได้ 64 พรรษา ตลอด 13 ปีในรัชกาลทรงปกครองบ้านเมืองด้วยความยุติธรรมทำให้บ้านเมืองสงบสุข
 

หมวดหมู่:บุคคลที่เกิด 10 ปีก่อนคริสตกาล
เกลาดิอุส
หมวดหมู่:พระมหากษัตริย์ที่ถูกปลงพระชนม์
หมวดหมู่:เสียชีวิตจากยาพิษ
เกลาดิอุส
แกเร็ท แบร์รี

**แกเร็ธ แบร์รี่** () เกิดเมื่อวันที่ 23 กุมภาพันธ์ ค.ศ. 1981 เป็นนักฟุตบอลชาวอังกฤษในตำแหน่งกองกลางตัวรับ ปัจจุบันเลิกเล่นฟุตบอลแล้วโดยเล่นให้กับเวสต์บรอมมิชอัลเบียนเป็นสโมสรสุดท้าย แกเร็ธเป็นนักฟุตบอลที่ลงเล่นในพรีเมียร์ลีกของประเทศอังกฤษมากที่สุด คือ 653 ครั้ง

## อ้างอิง

## แหล่งข้อมูลอื่น

*
*
*Gareth Barry's international Stats Football Association
*Gareth Barry's Profile  Aston Villa FC
*Premier League profile 

หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นสโมสรฟุตบอลเอฟเวอร์ตัน
หมวดหมู่:ผู้เล่นสโมสรฟุตบอลเวสต์บรอมมิชอัลเบียน
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในพรีเมียร์ลีก
หมวดหมู่:บุคคลจากเฮสติงส์
หมวดหมู่:กองกลางฟุตบอล
พรรคกรีน

**พรรคกรีน** () หรือ **พรรคเขียว** เป็นพรรคการเมืองที่จัดตั้งอย่างเป็นทางการ มีฐานอยู่บนหลักการการเมืองเขียว หลักการเหล่านี้รวมถึง สิ่งแวดล้อมนิยม การพึ่งพิงประชาธิปไตยรากหญ้า สันติวิธี และการสนับสนุนมูลเหตุแห่งความยุติธรรมทางสังคม ซึ่งรวมถึงเรื่องที่เกี่ยวกับสิทธิต่าง ๆ ของชนพื้นเมือง
ผู้สนับสนุนหลักการเหล่านี้หรือ "ชาวกรีน" เชื่อว่าการนำหลักการเหล่านี้มาสู่การปฏิบัติ จะนำไปสู่สุขภาพของประชาชน สังคม และระบบนิเวศ

ปัจจุบัน มีพรรคกรีนอยู่ในประเทศต่าง ๆ ทั่วโลก ทั้งภูมิภาคอเมริกา ยุโรป แอฟริกา เอเชียและโอเชียเนีย พรรคกรีนในยุโรปมีความเคลื่อนไหวและบทบาทมากกว่าเมื่อเทียบกับพรรคกรีนในภูมิภาคอื่น ๆ เนื่องจากระบบการเลือกตั้งในภูมิภาคยุโรปที่ไม่ทำให้พรรคเล็กเสียเปรียบ

; พรรคการเมืองในประเทศไทย
* พรรคกรีน (ประเทศไทย)

; พรรคการเมืองในต่างประเทศ
* พรรคกรีน (สหราชอาณาจักร)

หมวดหมู่:พรรคการเมืองสีเขียว
โดนัลด์ ดั๊ก

**โดนัลด์ ดั๊ก** () เป็นตัวละครการ์ตูนจากบริษัท วอลต์ ดิสนีย์ โดนัลด์ ดั๊กเป็นเป็ดที่มีท่าทางเหมือนมนุษย์ ตัวสีขาวมีปาก ขาและเท้า สีเหลือง-ส้ม มักจะสวมชุดกะลาสี หมวกแก๊ป และโบว์สีแดงหรือดำ แต่ไม่ใส่กางเกง (ยกเว้นถ้าไปว่ายน้ำ) โดนัลด์ ดั๊กเป็นเป็ดจอมโวย มีนิสัยขี้โมโหฉุนเฉียว

ข้อมูลจากดิสนีย์ โดยเฉพาะจากภาพยนตร์สั้นเรื่อง Donald Gets Drafted ในปี 1942 โดนัลด์ ดั๊กมีชื่อเต็มว่า Donald Fauntleroy Duck thumb | rightวันเกิดอย่างเป็นทางการคือ 9 มิถุนายน ค.ศ. 1934  ซึ่งคือวันที่เปิดตัวภาพยนตร์ *The Wise Little Hen* แต่อย่างไรก็ตามใน *The Three Caballeros* (1944) ได้บอกว่าสั้น ๆ ว่าวันเกิดของเขาคือ "วันศุกร์ 13" ส่วนในตอน *Donald's Happy Birthday* ได้บอกวันเกิดไว้ว่าคือวันที่ 13 มีนาคม  โดนัลด์ ดั๊ก เป็นที่รู้จักและโด่งดังในประเทศแถบสแกนดิเนเวีย

เสียงของโดนัลด์ เป็นหนึ่งในเสียงที่มีเอกลักษณ์ที่สุดเสียงหนึ่งในแอนิเมชัน ให้เสียงโดย แคลเรนซ์ "ดักกี้" แนช จนถึงปี 1985 โดนัลด์ ดั๊ก ปรากฏตัวในภาพยนตร์มาแล้ว 18 เรื่อง การ์ตูนสั้น 150 เรื่อง ซีรีส์ทางโทรทัศน์ 8 เรื่อง และยังเป็นตัวการ์ตูนในวิดีโอเกมอีก 21 ชุด

## อ้างอิง

## แหล่งข้อมูลอื่น[[ไฟล์:Donald Duck Star on the Walk of Fame.JPG | thumb | right]]
* Donald Duck's family tree
* Toonopedia: Donald Duck
* Donald Duck shorts anthology 

หมวดหมู่:ตัวละครดิสนีย์
หมวดหมู่:ตัวละครการ์ตูนอเมริกัน
หมวดหมู่:ตัวละครที่เป็นเป็ด
หมวดหมู่:ตัวละครที่เป็นฝาแฝด
หมวดหมู่:ตัวละครที่เป็นทหารบกชาวอเมริกัน
หมวดหมู่:ตัวละครที่เป็นทหารเรือชาวอเมริกัน
หมวดหมู่:ตัวละครที่เป็นทหารผ่านศึกสงครามโลกครั้งที่สอง
หมวดหมู่:ตัวละครที่เป็นกะลาสี
หมวดหมู่:ตัวละครที่เป็นกัปตันเรือเดินทะเล
หมวดหมู่:ตัวละครชายในแอนิเมชัน
หมวดหมู่:ตัวละครชายในหนังสือการ์ตูน
หมวดหมู่:ตัวละครชายในการโฆษณา
หมวดหมู่:โดนัลด์ ดั๊ก
หมวดหมู่:สัญลักษณ์นำโชคนิตยสาร
หมวดหมู่:สัญลักษณ์นำโชคอเมริกัน
หมวดหมู่:ตัวละครที่สร้างโดยวอลต์ ดิสนีย์
การประชุมเลือกสันตะปาปา

[thumb|280px |การประชุมเลือกสันตะปาปากระทำกันใน[โบสถ์น้อยซิสทีนมาตั้งแต่ปี ค.ศ. 1492]]

**การประชุมเลือกสันตะปาปา** () คือการประชุมของคณะพระคาร์ดินัล (College of Cardinals) เพื่อเลือกตั้งมุขนายกแห่งคริสตจักรกรุงโรม (Bishop of the Church of Rome) ซึ่งเป็นพระสันตะปาปาองค์ใหม่หลังจากที่ตำแหน่งว่างลง พระสันตะปาปาถือกันว่าเป็นผู้สืบตำแหน่งมาจากนักบุญเปโตร ซึ่งชาวคาทอลิกเชื่อว่าเป็นพระสันตะปาปาองค์แรก และเป็นตำแหน่งที่ถือกันว่าเป็นประมุขของคริสตจักรโรมันคาทอลิกบนโลกมนุษย์ การเลือกตั้งนี้ถือว่าเก่าแก่ที่สุดที่ดำเนินการต่อเนื่องกันมาในการเลือกตั้งประมุขของคริสตจักร

การเลือกตั้งหลายครั้งในอดีตมักมีการเมืองเข้ามาแทรกแซงจนทำให้บางครั้งตำแหน่งพระสันตะปาปาว่างลงเป็นระยะเวลาครั้งละนาน ๆ โดยเฉพาะในช่วงว่างระหว่างสมณสมัยตั้งแต่ปี ค.ศ. 1268 - 1271 ที่มีผลทำให้มีต้องมีการเรียกประชุมสังคายนาวาติกันครั้งที่ 2 ในปี ค.ศ. 1274 ที่ผลของการประชุมออกมาว่าพระคาร์ดินัลผู้มีสิทธิเลือกตั้งพระสันตะปาปาต้องถูกกักตัว “ขังกุญแจ” ไว้ตามลำพัง “cum clave” (ภาษาละติน แปลว่า “ด้วยกุญแจ”) และจะไม่ได้รับการปล่อยให้ออกมาจนกว่าจะได้พระสันตะปาปาพระองค์ใหม่ ในปัจจุบันการประชุมเลือกตั้งพระสันตะปาปากระทำกันในโบสถ์น้อยซิสทีนภายในพระราชวังพระสันตะปาปามาตั้งแต่ปี ค.ศ. 1492

ในระยะสองสามร้อยปีแรกของคริสต์ศาสนามุขนายกแห่งโรมก็เช่นเดียวกับมุขนายกประจำมุขมณฑลอื่น ๆ ที่ได้รับเลือกโดยเอกฉันท์โดยนักบวชและประชาชนของมุขมณฑล ในกรณีนี้ก็คือกรุงโรม ในปี ค.ศ. 1059 จึงได้มีการระบุคุณสมบัติของคณะพระคาร์ดินัลให้เป็นกลุ่มผู้มีสิทธิเลือกตั้งแต่เพียงกลุ่มเดียว ตั้งแต่นั้นมาก็ได้มีการปรับปรุงเปลี่ยนแปลงรายละเอียดเกี่ยวกับกฎการเลือกตั้งกันเรื่อยมา ในปี ค.ศ. 1970 สมเด็จพระสันตะปาปาปอลที่ 6 ก็ทรงจำกัดอายุคาร์ดินัลว่าต้องเป็นผู้มีอายุน้อยกว่า 80 ปีจึงมีสิทธิเข้าร่วมการเลือกตั้งได้

พระสันตะปาปาทรงมีสิทธิในการเปลี่ยนแปลงรายละเอียดและกฎต่าง ๆ ที่เกี่ยวกับการเลือกตั้งของผู้ที่จะมาเป็นพระสันตะปาปาสืบต่อจากพระองค์ได้โดยการออกสมณธรรมนูญ (apostolic constitution); กฎการเลือกตั้งปัจจุบันวางรากฐานไว้โดยสมเด็จพระสันตะปาปายอห์น ปอลที่ 2 ในสมณธรรมนูญชื่อ “Universi Dominici Gregis” (“the Lord's whole flock” หรือ “ธรรมนูญผู้นำกลุ่มสาวก”) และต่อมาสมเด็จพระสันตะปาปาเบเนดิกต์ที่ 16 ทรงออกบทแก้ไข “Umotu proprio” (“on his own impulse” หรือ “ธรรมนูญแรงดลใจ”) เมื่อวันที่ 11 มิถุนายน ค.ศ. 2007 ให้พระสันตะปาปาพระองค์ใหม่ต้องได้รับคะแนนเสียงสองในสามจากคณะคาร์ดินัลจึงจะได้รับเลือกให้เป็นพระสันตะปาปาได้

## อ้างอิง

## แหล่งข้อมูลอื่น
* การเลือกตั้งพระสันตะปาปาลำดับตามคริสต์ศตวรรษ  (รายละเอียดของการเลือกตั้งแต่ละครั้งระหว่างปี ค.ศ. 1061 ถึงปี ค.ศ. 2005)


หมวดหมู่:พระสันตะปาปา
หมวดหมู่:สารตราพระสันตะปาปา
จักรพรรดิแว็สปาซิอานุส

**ติตุส ฟลาวิอุส ไกซาร์ แว็สปาซิอานุส เอากุสตุส** () เป็นจักรพรรดิแห่งจักรวรรดิโรมันของราชวงศ์เฟลเวียนระหว่างวันที่ 1 กรกฎาคม ค.ศ. 69 จนกระทั่งเสียชีวิตเมื่อวันที่ 23 มิถุนายน ค.ศ. 79 แว็สปาซิอานุสทรงเป็นผู้ก่อตั้งราชวงศ์ฟลาวิอุสแต่ก็เป็นราชวงศ์ที่มีอายุอันสั้น บัลลังก์ของจักรวรรดิโรมันครอบครองต่อมาโดยพระราชโอรสของแว็สปาซิอานุส ––ติตุสและโดมิเทียนุส

## อ้างอิง

* Tacitus, ''Histories'', English translation
* Suetonius, ''The Lives of Twelve Caesars'', Life of Vespasian, Latin text with English translation
* Cassius Dio, ''Roman History'', Books 64, 65 and 66, Latin text with English translation
* Flavius Josephus, ''The War of the Jews'', Books 2, 3 and 4, English translation

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

แว็สปาซิอานุส
แว็สปาซิอานุส